Continguts

5 minuts per salvar una vida

Les estadístiques

Forma’t

Quan parlem de salvar una vida, algunes de les estadístiques que podem trobar sobre el nombre d’aturades cardiorespiratòries a Catalunya cada dia, és d’aproximadament de 8 a 10. Sobre les 3.500 l’any. Segons el SEM, (dades 2020), van realitzar unes 2.500 actuacions per a aturades, amb una recuperació del 25% (728 persones). Del total d’aturades, un 79% van ser presenciades i sols en el 30% dels casos, es va realitzar un RCP previ per part dels testimonis.

Els serveis d’emergència, intentem tenir la màxima celeritat en els nostres avisos, més si es tracta d’una aturada cardiorespiratòria però no podem tenir una ambulància a cada cantonada per assistir en aquests casos. Tot i que cada cop hi ha més consciència d’aquesta necessitat i els esforços que es fan en dotar de coneixement i medis a treballadors de centres comercials, pavellons esportius, hotels…, en definitiva, llocs amb molta afluència de gent, no sempre és suficient ja que una aturada es pot produir en qualsevol lloc i en qualsevol moment.

Qualsevol persona pot prestar ajuda i salvar una vida en cas d’aturada cardiorespiratòria

5 minuts per salvar una vida

Una aturada cardiorespiratòria, és quan deixem de respirar i el cor deixa de bategar. Això provoca la mort de l’individu. La mort és un fenomen no repetible, s’experimenta una sola vegada i és irreversible, implica un canvi d’estat (de viu a mort), sense possibilitat de retorn a l’estat anterior. Però una aturada en sí, no vol dir que directament sigui la mort d’una persona, i nosaltres com a ciutadans hi podem fer molt.

En el moment que el cor no bombeja, la sang deixa de circular per l’organisme deixant d’aportar oxigen sobretot al cervell, provocant lesions neurològiques. Entre més temps estigui el cervell sense una bona oxigenació, més probabilitats de mort, però si es reanima, poden augmentar les lesions a nivell cognitiu per la no aportació d’oxígen.

Les estadístiques

La supervivència es redueix per cada minut que no es realitza una reanimació precoç, en canvi, augmenta si es realitzen compressions toràciques abans dels 3-4 minuts després de l’aturada, enfront no es faci res. Si s’utilitza a més un desfibril·lador extern [semi] automàtic (més coneguts com a DEA), en cas que hi hagi una fibril·lació auricular, (que evitarà que les nostres compressions siguin efectives), podrà desfibril·lar i “reiniciar” el cor augmentant la nostra efectivitats amb les compressions. Tot i així, s’estima que sols entre el 5% i el 10% de casos es recuperen completament sense seqüeles si l’aturada es produeix fora de l’entorn hospitalari i amb una reanimació per part de població presencial.

No sols hem de millorar els índex de recuperació per tal de salvar el màxim de gent possible, si no també perquè darrere de cada persona que es recupera amb lesions neurològiques, poden generar alts costos de tractament tant a curt com a llarg plaç afectant al finançament dels sistemes de salut.

I com podem com a societat millorar aquestes dades i salvar una vida? Els governs, entitats privades i públiques estan fent esforços per dotar a llocs públics d’aparells DEA que s’han demostrat molt eficaços en situacions de mort sobtada, ja sigui creant legislació que obligui a certs espais a disposar-ne o per convicció de posar-ne en llocs estratègics. A Catalunya, l’aplicació App 061 Salut Respon, trobareu un mapa dels DEA’s que podeu trobar a prop vostre.

Per molts aparells que tinguem a disposició, si no els sabem utilitzar, no podrem prestar l’ajuda útil en cas de necessitat. Lamentablement s’ha tingut menys énfasis en l’educació a la població en general de dotar de coneixements en RCP i DEA que en ampliar el parc de DEAs, i és crucial que el màxim de població tingui coneixements de primers auxilis en general, i en RCP bàsica en particular per aconseguir aquesta millora de forma notable.

Forma’t

La proposta doncs és animar a tothom a realitzar formació en RCP i DEA. Nombroses entitats, realitzen periòdicament formació específica en RCP+DEA, i el 16 d’Octubre, dia mundial de la Conscienciació de l’Aturada Cardiorespiratòria, impulsada per l’European Resuscitation Council (ERC),entitats com el CCR, organitzen tallers i xerrades on podreu fer-ne un tastet.

Qualsevol persona pot prestar ajuda i salvar una vida en cas d’aturada cardiorespiratòria. No importa l’edat, fins i tot s’han fet propostes per a nens de primària per que com a mínim puguin conèixer què està passant. A mida que es facin grans entendran millor el que s’ha de fer.

Aquí podeu veure uns vídeos interessants sobre com realitzar una RCP i sobre la història de la RCP

Ambulancat va proposar el 2017 aquest vídeo pel dia mundial de la Concienciació de l’Aturada Cardiorespiratòria.

Si voleu conèixer una mica d’història de la reanimació cardiopulmonar, us deixem aquest vídeo que explica anècdotes curioses.